12. ΝΟΜΟΣ 1547 της 3/7 Νοεμ. 1918 Περί συστάσεως πρωτοδικείου εν Πειραιεί. Άρθρ.1.-Συνιστάται δικαστήριον πρωτοδικών εν Πειραιεί, υπαγόμενον εις το εφετείον Αθηνών και του οποίου η έναρξις της λειτουργίας και η περιφέρεια της δικαιοδοσίας απαρτισθησομένης είτε εκ τμήματος της περιφερείας του εφετείου Αθηνών είτε και εκ τμημάτων της περιφερείας άλλων εφετείων, ορισθήσονται δια Β.Δ/τος. Αι πολιτικαί και ποινικαί δίκαι της περιφερείας του πρωτοδικείου Πειραιώς, αι διατελούσαι εκκρεμείς ενώπιον των πρωτοδικείων, εις α μέχρι τούδε ανήκον, μεταβιβάζονται αυτοδικαίως και άνευ διακοπής εις το πρωτοδικείον τούτο από της ενάρξεως των εργασιών αυτού, πλην των υπό διάσκεψιν ευρισκομένων, αίτινες μεταβιβάζονται ωσαύτως μετά την δημοσίευσιν της αποφάσεως ή του βουλεύματος, εάν δι' αυτών δεν περατούται οριστικώς η δίκη. Ωσαύτως αι ενώπιον άλλων εφετείων, εις α μέχρι τούδε ανήκον εκκρεμείς παντός είδους υποθέσεις. Κατ' έφεσιν πολιτικών ή ποινικών αποφάσεων ή κατ' αποκοπήν βουλευμάτων των πρωτοδικών, ως και αι ενώπιον των αυτών εφετείων πρωτοείσακτοι πολιτικαί ή ποινικαί υποθέσεις, αι αναγόμεναι εις την περιφέρειαν του πρωτοδικείου Πειραιώς, μεταβιβάζονται αυτοδικαίως και άνευ διακοπής από της ενάρξεως της λειτουργίας του πρωτοδικείου Πειραιώς εις το εφετείον Αθηνών, πλην των υπό διάσκεψιν ευρισκομένων, αίτινες μεταβιβάζονται μετά την έκδοσιν της αποφάσεως ή του βουλεύματος του εφετείου, αν δι' αυτών δεν περατούται οριστικώς η δίκη. Βάσει του άνω άρθρου εξεδόθη το Β.Δ. της 24/28 Νοεμ. 1918 περί δικαιοδοσίας του πρωτοδικείου Πειραιώς, δι' ου ωρίσθη ως ημέρα ενάρξεως των εργασιών αυτού η 15 Δεκ. 1918. Άρθρ.2.-Το άρθρ. 3 του ν. ΓΧΚΗ΄ του έτους 1910 (10.Αβ.31) διατηρείται εν ισχύϊ. Καταργείται η δευτέρα παράγραφος του άρθρ. 44 του ν. ΓπΟΓ΄/1912, 6.Δα, περί δικηγόρων. Η γ΄ παράγραφος κατηργήθη υπό του άρθρ. 49 του Κώδικος περί δικηγόρων, 6.Δα). Άρθρ.3.-(Κατηργήθη δια της παρ. 1 άρθρ. 10 Ν.Δ. 3555/1956 βλ. τόμ. 8 σελ. 84,5). Η ισχύς του παρόντος νόμου άρχεται από της καταχωρήσεως αυτού εν τη Εφημερίδι της Κυβερνήσεως. 